Τζορτζέτο Τζουτζιάρο

Ο Τζορτζέτο Τζουτζιάρο (Giorgetto Giugiaro) είναι διακεκριμένος Ιταλός σχεδιαστής αυτοκινήτων.

Βιογραφία 

Γεννήθηκε στις 7 Αυγούστου 1938 στο Γκαρέσσιο (Garessio) της Ιταλίας, απ’ όπου μετακόμισε στο Τορίνο το 1955. Άρχισε να σπουδάζει τέχνες και συγχρόνως τεχνικό σχέδιο. Στο τέλος του πρώτου έτους στο Τορίνο και κατά τη διάρκεια της τελικής έκθεσης για το μάθημα του τεχνικού σχεδίου, όπου ο Τζουτζιάρο παρουσίασε αρκετά σχέδια με θέμα το αυτοκίνητο, το ταλέντο του Τζουτζιάρο εντόπισε ο Dante Giacosa.
Ο Dante, τεχνικός διευθυντής της Φίατ, αμέσως αντιλήφθηκε το ταλέντο του τότε 17χρονου Τζουτζιάρο και άμεσα τον προσέλαβε στο τμήμα σχεδιασμού της Φίατ.

Τέσσερα χρόνια αργότερα ο Τζουτζιάρο έκανε το μεγάλο βήμα. Τον Δεκέμβριο του 1959 έγινε επικεφαλής του κέντρου σχεδιασμού Μπερτόνε. Για τα επόμενα έξι χρόνια και υπό την σκέπη του Νούτσιο Μπερτόνε ο Τζουτζιάρο έμαθε πολλά για τον σχεδιασμό και ξεχώρισε στην «σχεδιαστική σκηνή» του Τορίνο. Αποτέλεσμα της δουλειάς του είναι μερικά από τα χαρακτηριστικότερα δείγματα της αυτοκίνησης εκείνης της εποχής.

Το Νοέμβριο του 1965 γίνεται μέλος της διαχειριστικής ομάδας της Γκία (Ghia), όπου είναι υπεύθυνος για το σχεδιαστικό τμήμα αλλά και για το τμήμα προτυποποίησης. Η θητεία του στην Ghia ήταν αρκετά προσοδοφόρα, αλλά ο Τζουτζιάρο ένιωθε έντονα την ανάγκη για ανεξαρτησία, κάτι που εντάθηκε ύστερα από την αλλαγή ιδιοκτησίας της Γκία.

Δύο χρόνια αργότερα, τον Φεβρουάριο του 1967, ιδρύει δική του εταιρεία, την ItalStyling. Μέσω αυτής συνεχίζει να συνεργάζεται με την Γκία, αλλά συγχρόνως ετοιμάζεται να επενδύσει το κεφάλαιό του σε μία επιχείρηση παροχής υπηρεσιών για την αυτοκινητοβιομηχανία. Έτσι «γεννιέται» η ItalDesign.

Από τότε και μέχρι σήμερα η ItalDesign και το group Giugiaro έχουν συμβάλει τα μέγιστα στην αυτοκινητοβιομηχανία και όχι μόνο. Για τα έργα του αλλά και την προσφορά του στον τομέα του σχεδιασμού ο Τζουτζιάρο  έχει δεχθεί πολλές διακρίσεις.

Διακρίσεις 
Τα σημαντικότερα βραβεία που έχουν απονεμηθεί στον Giorgetto Giugiaro:
 SIAD Silver Medal of the British Society of Artists and Industrial Designers (1980)
 ADI “Golden Compasses” (1984) “The Golden Steering-Wheel” (1995)
 “Lifetime Design Achievement Award” , Detroit Eyes on Design(2001)
 “European Automotive Design Award” (2004)
 ADI “Golden Compasses” (2004)''Τιμητικά του έχουν απονεμηθεί αρκετά πτυχία από πανεπιστήμια σε όλο τον κόσμο:

 Πτυχίο σχεδιασμού από το Royal College of Art του Λονδίνου (1984) Πτυχίο σχεδιασμού από το University of Rousse (1996) Πτυχίο αρχιτεκτονικής από το Seconda Università di Napoli (2002) Πτυχίο αρχιτεκτονικής από το University di Cordoba και το College for Creative Studies του Detroit (2003)Τιμητικές διακρίσεις που έχει λάβει από ενώσεις design αλλά και ενώσεις σχετικές με το αυτοκίνητο:
 “Car Designer of the Century” (1999) “Automotive Hall Of Fame” (2001)''

Έργο 
Έχει συνεργαστεί με πολλές από τις μεγαλύτερες αυτοκινητοβιομηχανίες μεταξύ αυτών η Alfa Romeo, Lancia, Fiat, Lamborghini, Maserati, SEAT κ.α. Αποτέλεσμα της συνεργασίας αυτής ήταν η δημιουργία πολλών μοντέλων παραγωγής και ακόμα περισσότερων πρωτοτύπων.

Μοντέλα

Παραπομπές

Εξωτερικοί σύνδεσμοι 

 ItalDesign
 Giugiaro Design
 Συνέντευξη στο designboom
 ADI

Ιταλοί βιομηχανικοί σχεδιαστές
Σχεδιαστές αυτοκινήτων